**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**58/2023. (II.23.) Kt. számú**

**határozata**

**(mely egyben a Tiszavasvári Településszolgáltatási és Vagyonkezelő Nonprofit Korlátolt Felelősségű Társaság 2/2023. (II.23.) számú alapítói határozatnak minősül)**

**Fizioterápiás feladatellátásra megkötött szerződés módosításáról**

Tiszavasvári Város Önkormányzata Képviselő-testülete a „Fizikoterápiás feladatellátásra megkötött szerződés módosításáról” szóló előterjesztést megtárgyalta és aPolgári Törvénykönyvről szóló 2013. évi V. törvény 3:109.§-a alapján az alábbi határozatot hozza:

1.**Módosítja** Tiszavasvári Város Önkormányzata Képviselő-testülete Fizioterápiás feladatellátás működésével kapcsolatos döntés meghozataláról szóló **336/2022. (XII.15.) Kt. számú határozat alábbi pontjait:**

**1.1. Az eredeti határozat 2. pontja:**

**„Dönt arról,** **hogy a jelen határozat 1.1 pontjában foglalt Tiva-Szolg Nonprofit Kft. általi üzemeltetés esetén:**

- A feladatellátás helyszíne a 1679/2/A/1 hrsz-ú, a 4440 Tiszavasvári, **Vasvári Pál u. 6. szám alatti** önkormányzati tulajdonban álló ingatlanrész azon részei, mely nem a Rojkó-Med Kft. által ellátott járóbeteg szakellátás röntgen szakma ellátásához szükségesek. **Dönt arról,** hogy a **feladatellátáshoz szükséges ingatlant térítésmentesen biztosítja a Tiva-Szolg Nonprofit Kft. részére**. A Tiva-Szolg Nonprofit Kft.-t az ingatlan használatával felmerülő **közüzemi költségek megfizetése terheli. Felhatalmazza a polgármestert az ingatlanra vonatkozóan a használati szerződés megkötésére.**

**- A feladatellátást szolgáló tárgyi eszközök beszerzése bérleti szerződés keretében valósuljon meg.”**

**Az 1.1. pontban szereplő szöveg** **módosítása a következő:**

**„Dönt arról,** **hogy a jelen határozat 1.1 pontjában foglalt Tiva-Szolg Nonprofit Kft. általi üzemeltetés esetén:**

- A feladatellátás helyszíne a 820 hrsz-ú, a 4440 Tiszavasvári, **Vasvári Pál u. 87. szám alatti** önkormányzati tulajdonban álló ingatlan „G” épületének azon részei, mely nem szükséges a Kornisné Liptai Elza Szociális és Gyermekjóléti Központ által ellátott feladatellátásához. **Dönt arról,** hogy a **feladatellátáshoz szükséges ingatlant térítésmentesen biztosítja a Tiva-Szolg Nonprofit Kft. részére**. A Tiva-Szolg Nonprofit Kft.-t az ingatlan használatával felmerülő **közüzemi költségek megfizetése terheli. Elfogadja az ingatlan használatára vonatkozó szerződést a határozat 1. melléklete szerinti tartalommal.**

**- A feladatellátást szolgáló tárgyi eszközök beszerzése bérleti szerződés keretében valósuljon meg.**

**-** Dönt arról, hogy nem szünteti meg a Tiva-Szolg Nonprofit Kft. részére a fizioterápiás feladatellátás céljából biztosított 1679/2/A/1 hrsz-ú, Vasvári Pál u. 6. szám alatti ingatlan használati jogát, figyelemmel arra, hogy a járóbeteg ellátás tekintetében központilag előirányzott módosítások nem ismertek. Jelen helyzetben elsődleges cél a kapacitás megtartása minimális költségviseléssel és beruházással azzal, hogy a későbbi jogszabályváltozások és energiaválság kihatásainak figyelemmel kísérése mellett keresni kell a lehetőséget ezen nem kötelező feladatellátás gazdaságos üzemeltetésére.

**1.2. Az eredeti határozat 3. pontja:**

**„Utasítja** a Tiva-Szolg Nonprofit Kft ügyvezetőjét a feladatellátás helyszínéül szolgáló 1679/2/A/1 hrsz-ú, Tiszavasvári, Vasvári Pál u. 6. szám alatti ingatlanon a fizikoterápiás feladatok ellátásához szükséges munkálatok elvégzésének megszervezésére, a jogszabályban meghatározott tárgyi eszközök beszerzésére**/bérlésére, valamint személyi feltételek biztosítására, tárgyi eszköz bérlés ellenértéke és egyéb költségek kimutatások haladéktalan elkészítésére. A valamennyi költségelemet tartalmazó kalkuláció elkészítésének legkésőbbi határideje 2023. január 9. napja a külső szolgáltatói árajánlatokkal történő összehasonlíthatóság és mielőbbi döntés érdekében.”**

**Az 1.2. pontban szereplő szöveg** **módosítása a következő:**

**„Utasítja** a Tiva-Szolg Nonprofit Kft ügyvezetőjét a feladatellátás helyszínéül szolgáló 820 hrsz-ú, Tiszavasvári, Vasvári Pál u. 87. szám alatti ingatlan „G” épületében a fizikoterápiás feladatok ellátásához szükséges munkálatok elvégzésének megszervezésére, a jogszabályban meghatározott tárgyi eszközök beszerzésére**/bérlésére, valamint személyi feltételek biztosítására, tárgyi eszköz bérlés ellenértéke és egyéb költségek kimutatások haladéktalan elkészítésére.**

**2. Felhatalmazza a polgármestert, hogy a fizioterápiás feladatellátás megvalósulási helyszínének változása miatt – kizárólag a feladatellátási hely vonatkozásában- módosítsa a** Tiva-Szolg Nonprofit Kft-vel megkötött **a fizioterápiás feladatellátásra vonatkozó szerződést.** Felhatalmazza a polgármestert a szerződés aláírására.

3. Felkéri a polgármestert, hogy a **Tiszavasvári Településszolgáltatási és Vagyonkezelő Nonprofit Korlátolt Felelősségű Társaság ügyvezetőjét** jelen határozatról tájékoztassa. A 2013. évi V. tv. (Ptk.) 3:109 § (4) bek. alapján az egyszemélyes társaság legfőbb szerv hatáskörébe tartozó kérdésekben az alapító döntése az ügyvezetéssel való közléssel válik hatályossá.

Határidő: 1.3. pontok esetében azonnal Felelős: Szőke Zoltán polgármester

 **Szőke Zoltán Dr. Kórik Zsuzsanna**

 **polgármester jegyző**

58/2023. (II.23.) Kt. sz. határozat 1. melléklete

**HASZNÁLATI SZERZŐDÉS**

amely létrejött a Tiszavasvári Város Önkormányzata Képviselő-testülete 58/2023. (II.23.) Kt. sz. határozata alapján egyrészről

**Tiszavasvári Város Önkormányzata**

székhelye: 4440 Tiszavasvári, Városháza tér 4.

képviseli: **Szőke Zoltán polgármester**

adóigazgatási azonosító száma: 15732468-2-15

mint **Használatba adó** másrészről

Név: **Tiva-Szolg Nonprofit Kft.**

Székhelye: 4440 Tiszavasvári, Báthori u. 6.

Képviselője: Dr. Groncsák Andrea ügyvezető

Cégjegyzék szám: 15-09-06312

E-mail: groncsakandrea@gmail.com

mint **Használatba vevő** között a 4440 Tiszavasvári, Vasvári Pál u. 87. sz. alatti 820 hrsz-ú ingatlanon lévő „G” épület egyes helyiségei használatára az alábbi feltételekkel:

**1. A Szerződés tárgya:**

**1.1** A tiszavasvári **820**  **hrsz-ú, a valóságban 4440 Tiszavasvári, Vasvári Pál u. 87.** szám alatti, kivett szociális otthon művelési ágú ingatlan - jelen szerződés 1. mellékletét képező alaprajzon sraffozással jelölt helyiségek (továbbiakban: fizioterápiás feladatellátást szolgáló helyiségek) **ingyenes használatba adása** az összesen **heti 55 óra fizioterápiás feladatellátás céljából**.

**1.2.** A fizioterápiás feladatellátáshoz a Használatba Adó által biztosított ingóságok az átadás napján hatályos vagyonleltár szerint kerülnek átadásra.

**2. A szerződés időtartama**:

Jelen szerződés Használatba vevő által ellátott **fizioterápiás feladatellátás kezdő időpontjától**, azaz a járóbeteg szakellátás nem szakorvosi fizioterápia feladatellátáshoz szükséges végleges működési engedély megszerzése és a megkötött finanszírozási szerződés időpontjától kezdődő **2023. december 31. napjáig tartó határozott időre szól.**

3.Használatba vevő **jogosult és köteles jelen** szerződés alapján a használatába adott ingatlanrészt, helyiségeket a 2. pontban meghatározott időponttól, a szerződés fennállása alatt kizárólag **fizioterápiásfeladatellátás biztosítása** **céljára használni, bérbeadási, albérletbe adási, vagy más célra nem szerez hasznosítási, használati jogot.**

4. A Használatba vevő a **fizioterápiás feladatellátást szolgáló helyiségek** **használatáért bérleti díjat nem fizet**, **köteles a feladatellátás kapcsán felmerül közüzemi költségeinek, díjainak megfizetésére.** **Használatba vevő tudomásul veszi, hogy** a fizioterápiás **feladatellátást szolgáló helyiségek** közüzemi díjai a Használatba adó által kijelölt energetikus szakember által – villany esetében beépített teljesítmény és üzemidő, fűtés esetében a légköbméter, víz esetében létszám és használati idő alapján – a közműszolgáltatók által kibocsátott számla figyelembevételével kerülnek meghatározásra. **Használatba vevő köteles fentiek alapján megállapított és felé továbbszámlázott közüzemi díjakat a kiállított számla alapján megfizetni**.

**5. Használatba vevő köteles** a **fizioterápiás feladatellátást szolgáló helyiségeket rendeltetésszerűen használni,** annak állagát megóvni, ideértve a tartozékait, felszereléseit, az épület központi berendezéseit is, valamint vagyonvédelmet maximálisan biztosítani.

**6.** Használatba vevő értéknövelő beruházást csak a Használatba adó írásos engedélyével, a vele történt megállapodás alapján végezhet, melyben a beruházás értékének elszámolását is kötelesek a felek kölcsönösen egyeztetni.

**7. Használatba vevő köteles** a **fizioterápiás feladatellátást szolgáló helyiségek** **karbantartási, javítási,** amennyiben szükséges – írásbeli tulajdonosi hozzájárulást követően - **átalakítási** munkáit saját költségén rendszeresen elvégezni.

8. Használatba vevő köteles továbbá gondoskodni a feladatellátást szolgáló ingó vagyon vonatkozó jogszabályok szerinti tárgyi minimum feltételeknek való megfelelőségéről, ezen belül az eszközök pótlásáról, javításáról, karbantartásáról, felülvizsgálatáról.

9. Felek megállapodnak, hogy **a fizioterápiás feladatellátást szolgáló helyiségekre,** illetve használatba adó **tulajdonát képező ingó vagyontárgyakra használatba adó rendelkezik vagyonbiztosítással.**

**10. Használatba vevő köteles** az általa használt és saját tulajdonát képező vagyontárgyakra **vagyonbiztosítást kötni**, melyet a használat időtartama alatt nem mondhat fel. Használatba vevő a biztosítási kötvényt a használati szerződés aláírását követő 10 napon belül köteles bemutatni a Használatba adónak.

**11. Használatba vevő kötelezettséget vállal arra**, hogy a használati jogviszony alatt **a fizioterápiás feladatellátást szolgáló helyiségeket** jó gazda gondosságával használja, az ingatlanra vonatkozó vagyon-, tűz-, munka- és balesetvédelmi, továbbá környezetvédelmi és köztisztasági szabályokat betartja, a használat időtartama alatt a feladatellátáshoz szükséges engedélyeket beszerzi, és gondoskodik azok folyamatos meglétéről, összhangban a szerződés 1. pontban foglalt céljával.

12. Használatba vevő a nem rendeltetésszerű használatból származó károkért teljes körűen felel.

13.Használatba vevő a használati szerződés megszűnését követően köteles **a fizioterápiáa feladatellátást szolgáló helyiségeket** tisztán, rendeltetésszerű használatra alkalmas állapotban Használatba adó részére visszaadni.

14.Használatba vevő nyilatkozik arról, hogy a nemzeti vagyonról szóló 2011. évi CXCVI. törvény 3.§ (1) bekezdés 1. pontja alapján átlátható szervezetnek minősül.

A fentiek szerint átlátható szervezetnek minősülő Használatba vevő vállalja, hogy:

- a szerződésben előírt beszámolási, nyilvántartási, adatszolgáltatási kötelezettségeket teljesíti,

- az átengedett nemzeti vagyont a szerződési előírásoknak és a tulajdonosi rendelkezéseknek, valamint a meghatározott hasznosítási célnak megfelelően használja,

- a hasznosításban – a hasznosítóval közvetlen vagy közvetett módon jogviszonyban álló harmadik félként – kizárólag természetes személyek vagy átlátható szervezetek vesznek részt.

15. A használati jog **megszűntetése megállapodással, egyoldalú nyilatkozattal**:

1. a felek írásbeli **közös megegyezése** alapján,
2. a Használatba adó **írásban, rendkívüli felmondással**:
	* **Használatba vevő bármilyen szerződésszegő magatartása esetén** – kivéve az azonnali hatályú felmondásra jogosító szerződésszegés eseteit – Használatba adó írásbeli felszólítása átvételét követő 8 napon belül nem tesz eleget a szerződésben foglalt kötelezettségének, a Használatba adó további 8 napon belül írásban rendkívüli felmondással megszüntetheti a jogviszonyt, **a felmondás közlését követő hónap utolsó napjával.**

 **c) Használatba adó** **írásban, azonnali hatállyal** jogosult a szerződést megszüntetni a Használatba vevő jogellenes magatartása, súlyos szerződésszegése esetén, a felmondás közlésének napjával. **Szerződő felek Használatba vevő súlyos szerződésszegésének tekintik különösen az alábbi esetet:**

- a fizioterápia feladatellátást szolgáló helyiségek szerződésellenes, rendeltetésellenes használata, illetve ha a jó karbantartás elmulasztása veszélyezteti a használat tárgyát, rendeltetésszerű használatra alkalmasságát;

* a nemzeti vagyonról szóló 2011. évi CXCVI. Tv. 3. § (1) bekezdésének 1. pontja szerinti átlátható szervezet tulajdonosi szerkezetében bekövetkező, e ponttól eltérő változása, ugyanezen törvény 11. § (12) bekezdésében meghatározottak alapján;
* használatba vevőnek a fizioterápiás feladatellátásra vonatkozó érvényes működési engedélyének megszűnése
1. Felek megállapodnak abban, hogy jelen szerződést **rendes felmondással nem lehet felmondani.**
2. **Felek megállapodnak abban, hogy jelen használati szerződés automatikusan megszűnik, amennyiben Használatba adó fizioterápiás feladatellátási kötelezettsége bármilyen okból megszűnik.**

16. Felek megállapodnak abban, hogy jelen szerződéssel kapcsolatos minden nyilatkozatot vagy egyéb értesítést írásban – tértivevényes levél, személyes kézbesítés, e-mail – útján juttatják el egymásnak jelen szerződésben meghatározott elérhetőségekre.

17. Szerződő felek a közöttük jelen szerződéssel összefüggésben felmerülő vitás kérdések rendezését elsősorban békés úton, bírói út igénybevétele nélkül igyekeznek rendezni, amennyiben ez nem lehetséges, kikötik a Nyíregyházi Törvényszék illetékességét.

18. Jelen szerződésben nem szabályozott kérdésekben a Polgári Törvénykönyvről szóló 2013. évi V. törvény, a lakások és helyiségek bérletéről szóló 1993. évi LXXVIII. törvény, valamint a nemzeti vagyonról szóló 2011. évi CXCVI. törvény rendelkezései az irányadóak.

19. Használatba adó (a továbbiakban e pont alkalmazásában: Adatkezelő) tájékoztatja az Használatba vevőt, hogy jelen jogügylet kapcsán az Európai Parlament és a Tanács 2016/679 Rendeletében (**GDPR) és az információs önrendelkezési jogról és az információszabadságról szóló 2011. évi CXII. törvényben (Infotv.) foglalt adatvédelmi és adatkezelési szabályokat betartja, azoknak megfelelően jár el.** Adatkezelő tájékoztatja a Használatba vevőt, hogy jelen szerződésben rögzített adataikat a vonatkozó jogszabályoknak megfelelően, a szerződéses jogviszonyból eredő jogi kötelezettség teljesítése érdekében kezeli. Ezen túlmenően tájékoztatja a Használatba vevőt, hogy a kapcsolattartásra szolgáló adataikkal kizárólag a kapcsolattartás céljából rendelkezik. Az adatok kizárólag jogszabályban és belső szabályzatban meghatározott irattárazási ideig tárolhatók. A Használatba vevőnek joga van bármikor kérelmezni Adatkezelőtől a rá vonatkozó adatokhoz való hozzáférést, azok helyesbítését, törlését vagy kezelésének korlátozását, és tiltakozhatnak személyes adatainak kezelése ellen. A Használatba vevő jelen szerződés aláírásával hozzájárul ahhoz, hogy a hivatkozott jogszabályok alapján Adatkezelő személyes adataikat a fent említettek szerint kezelje.

20. Alulírott szerződő felek fenti szerződést elolvastuk, tartalmát közösen értelmeztük, azt akaratunkkal mindenben megegyezőnek találva jóváhagyólag aláírtuk.

Tiszavasvári, 2023. ………...

…………………………………… ……………………………………

 **Használatba adó Használatba vevő**

**Tiszavasvári Város Önkormányzata Tiva-Szolg Nonprofit Kft.**

 **képviseli képviseli**

 **Szőke Zoltán dr. Groncsák Andrea**

 **polgármester ügyvezető**

Használati szerződés melléklete

